Vil du have genanvendt elektronik i julegave?

Hvad vil du sige til at pakke en to år gammel smartphone ud juleaften? Faktisk vil seks ud af ti danskere blive glade for at modtage genanvendt elektronik i gave. Til gengæld er risikoen ikke så stor, for bare 37 procent kunne finde på selv at give det i gave.

Det viser en ny Appinio-undersøgelse, der er lavet for websitet Refurbed, der er markedsplads for brugt elektronik.

Der er altså en stigende accept blandt danskerne for genbrugt teknologi. Til sammenligning var tallet 48 procent sidste år. Det glæder naturligvis Emma Jefelt fra Refurbed Danmark.

– Det mest bæredygtige elektronik er det, forbrugerne allerede har mellem hænderne, og det er derfor afgørende, at vi som forbrugere bliver langt bedre til at tænke cirkulært, når vi køber elektronik. Derfor glæder det mig da også, at så mange danskere vil blive glade for at modtage genanvendt elektronik i gave, og det er positivt, at tallet stiger. Det vidner om, at vi er på rette vej, siger Emma Jefelt, Refurbed Danmark.

Udersøgelsen er foretaget for Refurbed blandt 1.000 danskere.

Læs også: Ældre iPhone-modeller storhitter.

Vil du have genanvendt elektronik i julegave?